Reedene päev möödus maal. Kogu asja iva oli selles, et olime piiiiiikalt ette planeerinud, et tahaks metsa teha. Nojahh. Nagu ikka tavaliselt meie planeerimistega juhtub, kujuneb ilm just risti vastupidiseks sellele, mis võiks olla. Nii on naabrid näinud meid mega tuulega kasvuhoonele kilet panemas, nii et hea, et tuul ei meid ega kilet ega kasvuhoonet minema ei viinud. Samuti oleme taskulambi valges pool kaksteist öösel õunapuid istutanud :) Seekord siis metsategu. Vähemalt 70 cm  lumekihi ja khm…tuisuga. Aga millal enne ilm meie vastu on saanud? Kuidas see oligi, et pole kehva ilma, on vale riietus. Meie puhul siis, et pole kehva ilma, saab olla ainult nõrk iseloom :P Ja iselooma meil jagub. Ehk siis tööriistad õlale ja metsa. Tööriistad siis nagu kaks lumelabidat ja saag :) Et ikka nii, et labidaga puu ümbert lumi ära ja puu maha ja juppideks jne. Kõik oleks kena olnud, kui Taidus õnnetul kombel oksaga silma ei oleks saanud :( See tegi plaanidele otsa peale ja tõi meid laupäeva  lõunaks linna ja traumapunkti. Õnneks midagi väga dramaatilist ei juhtunud, vaid sarvkest sai viga, aga ei saa öelda, et valutav ja vett jooksev silm nüüd midagi kerget ja toredat ka oleks. Vähemalt korraks sai vabamalt hingata, maaõhku :)